कृष्णा नगर का मवेशी आसनसोल में मिला, थाने में रखा गया है
मिहिजाम | क्षेत्रसे पशुओं की तस्करी बड़े पैमान पर जारी है। पशु तस्करों का गिरोह क्षेत्र में स्लिपर सेल की तरह काम कर रहा है और मौका लगते ही पशुओं को क्षेत्र से बाहर भेज रहा है। इसी क्रम में एक दिन पूर्व थाना क्षेत्र के रेलपार कृष्णानगर इलाके से अरविंद यादव नामक एक मवेशी पालक का भैंसा गुम हो गया। जिसकी तलाश में मवेशी पालक और उसके सहयोगी पता लगाते लगाते आसनसोल कसाई मुहल्ला तक जा पहुंचे। जहां देखा की त्रिशुल के निशान से लैस उनका भैंसा को बेचने की तैयारी की जा रही थी। मान मनौव्वल, झगड़ा झंझट करने के बाद कसाई मुहल्ले से भैंसे को लेकर वापस लेकर लोग थाने लौट गए हैं। फिलहाल भैंसे को थाने में रखा गया है। अरविंद और उसके सहयोगियों ने बताया कि कसाई मुहल्ले में लोगों ने बताया कि भैसे को 50 हजार रुपए देकर खरीदा है। भैसे को बेचने कृष्णानगर, कालीपाथर, अल्लाडीह के कई युवक आए थे। युवकों की पहचान कर ली गई है। युवकों के बारे में पुलिस को सूचित किया गया है। पुलिस मामले की छानबीन कर रही है। युवकों का पता लगा रही है। बंगाल के लालगंज हटिया, आसनसोल, नियामपुर हटिया में ऐसे प्रतिबंधित पशुओं की तस्करी कर बेची जा रही है। जिन्हें सड़क मार्ग से ले जाया जाता है।
hin_Deva hin_Deva